ಬೆಸ್ಸಿ ಕೋಲ್ಮನ್

ಎಲಿಜಬೆತ್ ಕೋಲ್ಮನ್ (ಜನವರಿ ೨೬, ೧೮೯೨ - ಏಪ್ರಿಲ್ ೩೦, ೧೯೨೬) ಒರಿ ಪಿರಾಕ್ದ ಅಮೆರಿಕದ ಸಿವಿಲ್ ಏವಿಯಾಟರ್. ಪೈಲಟ್ ಪರವಾನಗಿ ಪಡೆಯಿನ ಸುರುತ ಆಫ್ರಿಕನ್-ಅಮೆರಿಕನ್ ಪೊಣ್ಣು ಬೊಕ್ಕ ಸುರುತ ಮೂಲ ಅಮೆರಿಕನ್. ಬೊಕ್ಕ ಅಂತರರಾಷ್ಟ್ರೀಯ ಪೈಲಟ್ ಪರವಾನಗಿ ಪಡೆಯಿನ ಸುರುತ ಕಪ್ಪು ವ್ಯಕ್ತಿ. ಜೂನ್ ೧೫, ೧೯೨೧ಡ್ ಫೆಡರೇಶನ್ ಏರೋನಾಟಿಕ್ ಇಂಟರ್ನ್ಯಾಷನಲ್ ಡ್ದ್ ಅರೆನ ಪರವಾನಗಿನ್ ಗಳಸುವೆರ್.
ಟೆಕ್ಸಾಸ್ ಡ್ ಶೇರ್ ಕ್ರಾಪರ್ಸ್ ನ ಕುಟುಂಬೊಡು ಪುಟ್ಟುನ ಕೋಲ್ಮನ್ ಎಲ್ಯ ಪ್ರಾಯೊಡು ಕಾಟನ್ ಮೈದಾನೊಡು ಬೇಲೆ ಮಲ್ತೆರ್ ಬೊಕ್ಕ ಒಂಜಿ ಎಲ್ಯ ಪ್ರತ್ಯೇಕ ಶಾಲೆಡ್ ಕಲ್ಪುನಗಲಾ ಬೇಲೆ ಮಲ್ತೆರ್. ಆರ್ ಲ್ಯಾಂಗ್ಸ್ಟನ್ ವಿಶ್ವವಿದ್ಯಾಲಯೊಡು ಒಂಜಿ ಟರ್ಮ್ ಕಾಲೇಜ್ ಗ್ ಪೋಯೆರ್. ಕೋಲ್ಮನ್ ಫ್ಲೈಯಿಂಗ್ ಡ್ ಸುರುತ ಆಸಕ್ತಿನ್ ಬುಲೆಪಾಯೆರ್, ಆಂಡ ಆಫ್ರಿಕನ್ ಅಮೆರಿಕನ್ ಲು, ಮೂಲ ಅಮೆರಿಕನ್ ಲು, ಬೊಕ್ಕ ಪೊಣ್ಣುಲು ಯುನೈಟೆಡ್ ಸ್ಟೇಟ್ಸ್ ಡ್ ಫ್ಲೈಟ್ ತರಬೇತಿದ ಅವಕಾಶೊಲೆನ್ ಪಡೆಯೊಂದಿಜ್ಜೆರ್, ಅಂಚಾದ್ ಆರ್ ಫ್ಲೈಟ್ ಸ್ಕೂಲ್ ಗ್ ಫ್ರಾನ್ಸ್ ಗ್ ಪೋಯೆರೆ ತಾಯರಾದ್  ಬೊಕ್ಕ ಪ್ರಾಯೋಜಕತ್ವೊಲೆನ್ ಪಡೆಯೆರ್.ಅಯಿಡ್ದ್ ಬೊಕ್ಕ ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಅಪಾಯಕಾರಿ ಆಯಿನ ಏರ್ ಶೋಲೆಡ್ ಒರಿ ಮಲ್ಲ ಮಟ್ಟೊದ ಪೈಲಟ್ ಆಯೆರ್. ಆರ್ "ಕ್ವೀನ್ ಬೆಸ್" ಬೊಕ್ಕ "ಬ್ರೇವ್ ಬೆಸ್ಸಿ" ಪಂಡ್ದ್ ಪುದರ್ ಪಡೆಯೆರ್, ಬೊಕ್ಕ ಆರ್ ಆಫ್ರಿಕನ್-ಅಮೆರಿಕನ್ ಫ್ಲೈಯರ್ ಲೆಗ್ ಒಂಜಿ ಶಾಲೆನ್ ಸುರು ಮಲ್ಪೆರೆ ಆಸೆ ಮಲ್ತೆರ್. ಕೋಲ್ಮನ್ 1926ಡ್ ಒಂಜಿ ವಿಮಾನ ಅಪಘಾತೊಡು ತೀರ್ ಪೋಯೆರ್. ಅರೆನ ಪ್ರವರ್ತಕ ಪಾತ್ರೊ ಸುರುತ ಪೈಲಟ್ ಲೆಗ್ ಬೊಕ್ಕ ಆಫ್ರಿಕನ್-ಅಮೆರಿಕನ್ ಬೊಕ್ಕ ಮೂಲ ಅಮೆರಿಕನ್ ಸಮುದಾಯೊಲೆಗ್ ಒಂಜಿ ಸ್ಫೂರ್ತಿ ಆಂಡ್.
## ಸುರುತ ಜೀವನ
ಕೋಲ್ಮನ್ ಜನವರಿ ೨೬, ೧೮೯೨ಡ್ ಅಟ್ಲಾಂಟಾ, ಟೆಕ್ಸಾಸ್ ಡ್ ಪುಟ್ಟುವೆರ್, ಜಾರ್ಜ್ ಕೋಲ್ಮನ್, ಒರಿ ಆಫ್ರಿಕನ್ ಅಮೆರಿಕನ್, ಚೆರೋಕೀ ಅತ್ತಂದೆ ಚೊಕ್ಟಾವ್ ಅಜ್ಜ ಅಜ್ಜಿಲು ಇತ್ತೆರ್, ಬೊಕ್ಕ ಸುಸಾನ್ ಕೋಲ್ಮನ್, ಆಫ್ರಿಕನ್ ಅಮೆರಿಕನ್, ಬೊಕ್ಕ ಆಫ್ರಿಕನ್ ಅಮೆರಿಕನ್ ನ ೧೩ ಜೋಕುಲೆಡ್ ಪತ್ತನೇ ಜೋಕುಲು. ಆ ಕಾಲೊಗು ಸಾಮಾನ್ಯವಾದ್ ಇತ್ತಿನ ಒಂಜಿ ಜೋಕುಲು. ಕೋಲ್ಮನ್ ರಡ್ಡ್ ವರ್ಸೊ ಆನಗ, ವಾಕ್ಸಾಚಿ ಕುಟುಂಬೊಗು ನೆಲೆಯಾಯೆರ್, ಅಕುಲು ಟೆಕ್ಸಾಸ್ ಗ್ ಪೋಯೆರ್ ಶೇರ್ ಕ್ರಾಪರ್ಸ್ ಆದ್. ಕೋಲ್ಮನ್ ಆಜಿ ವರ್ಸೊದ ಪ್ರಾಯೊಡು ವಾಕ್ಸಾಹಾಚಿಡ್ ಶಾಲೆಗ್ ಪೋಯೆರೆ ಸುರು ಮಲ್ತೆರ್. ಅಲ್ಪ ಒಂಜಿ ಕೋಣೆದ ಶಾಲೆಗ್ ಪ್ರತಿ ದಿನಲಾ ನಾಲ್ ಮೈಲ್ ನಡತೊಂದು ಪೋಯೆರ್, ಅಲ್ಪ ಓದುನಗ ಅಲೆಗ್ ಮಸ್ತ್ ಇಷ್ಟ ಆಂಡ್ ಬೊಕ್ಕ ಒರಿ ಅತ್ಯುತ್ತಮ ಗಣಿತ ವಿದ್ಯಾರ್ಥಿಯಾದ್ ತನ್ನನ್ ತಾನ್ ಸ್ಥಾಪನೆ ಮಲ್ತೆರ್. ಆ ಶಾಲೆಡ್ ಅಲೆನ ಪ್ರಾಥಮಿಕ ಶಿಕ್ಷಣನ್ ಮುಗಿತೆರ್.
೧೯೦೧ಡ್, ಜಾರ್ಜ್ ಕೋಲ್ಮನ್ ತನ್ನ ಕುಟುಂಬೊನು ಬುಡ್ದು ಪೋಯೆರ್. ಎಡ್ಡೆ ಅವಕಾಶೊಲೆನ್ ತೂಯೆರೆ ಆರ್ ಒಕ್ಲಹೋಮಾ ಅತ್ತ್ಂಡ ಇಂಡಿಯನ್ ಟೆರಿಟರಿಗ್ ಪೋಯೆರ್, ಆಂಡ ಆರೆನ ಮದಿಮೆ ಆಯಿನ ಪೊಣ್ಣು ಬೊಕ್ಕ ಜೋಕುಲು ಅಯಿನ್ ಅನುಸರಿಸೊಂದಿಜ್ಜೆರ್. ೧೨ ವರ್ಸೊದ ಪ್ರಾಯೊಡು, ಕೋಲ್ಮನ್ ನ್ ಮಿಷನರಿ ಬ್ಯಾಪ್ಟಿಸ್ಟ್ ಚರ್ಚ್ ಸ್ಕೂಲ್ ಗ್ ವಿದ್ಯಾರ್ಥಿವೇತನೊಡು ಸ್ವೀಕಾರ ಮಲ್ತೆರ್. ಅಲೆಗ್ ಹದಿನೆಂಟು ವರ್ಷ ಆನಗ, ಅಲೆನ ಉಳಿತಾಯೊನು ದೆತೊನುದು ಒಕ್ಲಹೋಮದ ಲ್ಯಾಂಗ್ಸ್ಟನ್ ಡ್ ಉಪ್ಪುನ ಒಕ್ಲಹೋಮಾ ಕಲರ್ಡ್ ಅಗ್ರಿಕಲ್ಚರಲ್ ಅಂಡ್ ನಾರ್ಮಲ್ ಯೂನಿವರ್ಸಿಟಿಗ್ ಸೇರ್ದೆರ್ (ಇತ್ತೆ ಲ್ಯಾಂಗ್ಸ್ಟನ್ ವಿಶ್ವವಿದ್ಯಾಲಯ ಪನ್ಪೆರ್). ಅಲೆನ ದುಡ್ಡು ಮುಗಿಪುನ ದುಂಬು ಅಲೆನ್ ಒಂಜಿ ಟರ್ಮ್ ಮುಗಿತ್ದ್ ಅಲೆನ್ ಇಲ್ಲಗ್ ವಾಪಸ್ ಬತ್ತೆರ್.
## ಗೌರವೊಲು ಬೊಕ್ಕ ಪರಂಪರೆ
ಕೋಲ್ಮನ್ ಯುವ ಕಪ್ಪು ಏವಿಯೇಟರ್ ಲೆಗ್ ಒಂಜಿ ಶಾಲೆನ್ ಸ್ಥಾಪನೆ ಮಲ್ಪೆರೆ ಸಾಕಷ್ಟ್ ಜೀವನ ಮಲ್ಪುಜೆರ್ ಆಂಡಲಾ, ಅರೆನ ಪ್ರವರ್ತಕ ಸಾಧನೆಲು ಆಫ್ರಿಕನ್-ಅಮೆರಿಕನ್ ಪುರುಷೆರ್ ಬೊಕ್ಕ ಪೊಣ್ಣುಲೆನ ತರೆಮರೆಗ್ ಸ್ಫೂರ್ತಿಯಾದ್ ಸೇವೆ ಮಲ್ತೆರ್.
ಅಟ್ಲಾಂಟಾ, ಟೆಕ್ಸಾಸ್ ಡ್ ಒಂಜಿ ಪ್ರಾದೇಶಿಕ ಇತಿಹಾಸ ಮ್ಯೂಸಿಯಂ ಉಂಡು,
ಅಟ್ಲಾಂಟಾದ ಹಾಲ್-ಮಿಲ್ಲರ್ ಮುನಿಸಿಪಲ್ ವಿಮಾನ ನಿಲ್ದಾಣೊಗು ಪೋಪಿನ ರಸ್ತೆಗ್ ಅರೆನ ಗೌರವಾರ್ಥ ಬೆಸ್ಸಿ ಕೋಲ್ಮನ್ ಡ್ರೈವ್ ಪಂಡ್ದ್ ಪುದರ್ ದೀತೆರ್
ಚಿಕಾಗೊಡು ಒಂಜಿ ಸಾರ್ವಜನಿಕ ಗ್ರಂಥಾಲಯೊಗು 1993ಡ್ ಕೋಲ್ಮನ್ ನ ಗೌರವಾರ್ಥ ಪುದರ್ ದೀಯೆರ್
ಚಿಕಾಗೊ ಕಲ್ಚರಲ್ ಸೆಂಟರ್ ಡ್ ಒಂಜಿ ಸ್ಮಾರಕ ಫಲಕೊನು ಅರೆನ ದುಂಬುದ ಇಲ್ಲ್, ಚಿಕಾಗೊಡ್ 41ನೇ ಬೊಕ್ಕ ಕಿಂಗ್ ಡ್ರೈವ್ ದ ಜಾಗೆಡ್ ದೀತೆರ್
ಚಿಕಾಗೊದ ಒ'ಹೇರ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣೊಡು,ಕ್ಯಾಲಿಫೋರ್ನಿಯಾಡ್ ಓಕ್ಲ್ಯಾಂಡ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣೊಡು, ಫ್ಲೋರಿಡಾಡ್ ಟ್ಯಾಂಪಾ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣೊಡು,ಬೊಕ್ಕ ಜರ್ಮನಿದ ಫ್ರಾಂಕ್ಫರ್ಟ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣೊಡು ರಸ್ತೆಲೆಗ್ ಅರೆನ ಪುದರ್ ದೀತೆರ್
ಯು.ಎಸ್. ಅಂಚೆ ಸೇವೆ 1995ಡ್ ಕೋಲ್ಮನ್ ನ್ ಗೌರವಿಸವುನ ಒಂಜಿ 32-ಸೆಂಟ್ ಚೀಟಿನ್ ಬಿಡುಗಡೆ ಮಲ್ತ್ಂಡ್.
## ಮರಣ
ಏಪ್ರಿಲ್ ೩೦, ೧೯೨೬ಡ್, ಕೋಲ್ಮನ್ ಜಾಕ್ಸನ್ವಿಲ್ಲೆ, ಫ್ಲೋರಿಡಾಡ್ ಇತ್ತೆರ್. ಆರ್ ಇತ್ತೆ ಡಲ್ಲಾಸ್ ಡ್ ಒಂಜಿ ಕರ್ಟಿಸ್ ಜೆಎನ್-4 (ಜೆನ್ನಿ) ನ್ ಖರೀದಿ ಮಲ್ತೆರ್. ಅಲೆನ ಮೆಕ್ಯಾನಿಕ್ ಬೊಕ್ಕ ಪ್ರಚಾರ ಏಜೆಂಟ್, 24 ವರ್ಷದ ವಿಲಿಯಂ ಡಿ. ವಿಲ್ಸ್, ಏರ್ ಶೋಗ್ ತಯಾರಾಪುನಗ ಡಲ್ಲಾಸ್ ಡ್ದ್ ವಿಮಾನೊನು ರಾಪಾಯೆರ್ ಬೊಕ್ಕ ವಿಮಾನೊನು ಮಸ್ತ್ ಸರಿಯಾದ್ ನಡಪಾದ್ ಇಜ್ಜಂದಿನೆಡ್ದಾವರ ದಾರಿಡ್ ಮೂಜಿ ಸರ್ತಿ ಬಲವಂತೊಡು ಲ್ಯಾಂಡಿಂಗ್ ಮಲ್ಪೊಡಾಂಡ್.ವಿಮಾನ ಕ್ರಾಶ್ ಆನಗ ಆರ್ ಕೇವಲ ೩೪ ವರ್ಷ ಪ್ರಾಯೊಡು ಇತ್ತೆರ್.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026